בעשור האחרון כמות האנשים בכל מדינות העולם אשר פונים אל מטפלים ברפואה משלימה גדולה יותר מאי פעם. אך למרות שהפופולאריות של הרפואה המשלימה הולכת וגדלה מדי שנה, החוק ומערכת הבריאות אינם מותאמים לתחום זה ונוצר מצב בו אין חוקים ברורים באשר לרשלנות ומצבים בעייתיים נוספים הנוצרים כתוצאה מתביעות בתחום זה.
בנוסף, מטפלים רבים אינם מודעים לעובדה כי ביטוח אחריות מקצועית לרפואה משלימה צריך להיות אחד הדברים המרכזיים שעליהם לדאוג לו במסגרת תפקידם, שכן ביטוח מסוג זה מספקים להם הגנה וכיסויים ביטוחיים שונים.
נכון להיום, כל צרכן יכול לתבוע את המטפל. הדרך היחידה בה איש מקצוע מהתחום יכול להגן על עצמו היא באמצעות אחריות מקצועית לרפואה משלימה. ביטוח אחריות מקצועית יספק למטפל סכום מסוים של כסף אשר ישמש אותו כפיצוי למטופל, בתנאי שהוכח מצב של רשלנות רפואית בתחום.
מדוע לפנות למטפל בעל אחריות מקצועית?
מטפלים משלימים עם ביטוח אחריות מקצועית נתפסים כמקצועיים יותר על ידי ציבור המטופלים, ובצדק. התנאים המוקדמים מצד חברות הביטוח כלפי המבוטח מבססים תפיסה זו; החברות דורשות המצאת תעודת הסמכה ורשומות רפואיות – על כך נפרט מיד.
ביטוח מסוג זה מכסה מבחינה משפטית את המטפל, בתחום שלא מעוגן בצורה מסודרת בחוק, ומעיד על מידת האחריות שלו כלפי המקצוע. הביטוח מסייע הן לבעלי המקצוע - במתן כיסוי ביטוחי, הן למטופלים (במידה וניזוקו) – בכך שאין הם תלויים אך ורק במצבו הכלכלי של המטפל ובאפשרותם לתבוע את חברות הביטוח ולקבל את הפיצויים שמגיעים להם עקב הנזק.
תעודה של הסמכה בתחום - נכון להיום, כל מטפל אשר מעוניין לרכוש ביטוח אחריות מקצועית חייב להוכיח כי הוא סיים בהצלחה את לימודיו בבית ספר מוכר לרפואה משלימה ולהציג תעודה המהווה אסמכתא לכך.
רשומות רפואיות - חברת הביטוח תסכים לבטח את המטפל רק אם יסכים לנהל רשומות רפואיות ולשמור אותן על מנת להציגן בפני חברת הביטוח כל אימת שיידרש. בכל רשומה תמיד יופיעו כל הפרטים המזהים של המטופל ועברו הרפואי בהתאם למה שהוא ציין בפני המטפל.
חברה חוקית - יש לוודא כי מדובר על פוליסה של חברת ביטוח חוקית בארץ ולא פוליסה של סוכנות או חברה שאינן מוכרות.
סוג הביטוח - יש לקחת בחשבון כי ישנם סוגים שונים של ביטוחי אחריות מקצועית וחשוב מאוד לוודא כי חותמים על ביטוח המיועד למטפלים ברפואה משלימה ולא לקהל יעד אחר.
התיישנות - חשוב לשאול מהו חוק ההתיישנות התקף לגבי הפוליסה במקרה בו מעוניינים להפסיק אותה. כלומר, אם תובעים את המטפל לאחר שהוא הפסיק את הביטוח האם הפוליסה עדיין מכסה את התביעה וזאת על פי חוק ההתיישנות או לא. חשוב לוודא כי מה שקובע הוא יום המקרה ולא תוקף הביטוח. אם יום המקרה חל בזמן שהביטוח היה בתוקף אזי המטפל מכוסה בביטוח.
אתר קליניקה מהווה במה לדיון משותף ולהצגת אסכולות שונות ודעות רבות.
רוצים להוסיף מידע או לשאול שאלה בנושא "ביטוח אחריות רפואית"?
לחצו על "הוספת תגובה" ושתפו אותנו.
"בית ספר מוכר לרפואה משלימה"
1. מהו "בית ספר מוכר לרפואה משלימה"?
2. הם זה יכול להיות בית ספר "מוכר" בחו"ל?